钦定古今图书集成/明伦汇编/氏族典/第205卷 > 高智耀
## 钦定古今图书集成/明伦汇编/氏族典/第205卷 > 高智耀

按《元史高智耀传》：“智耀，河西人，世仕夏国。曾祖逸，大
都督府尹。祖良惠，右丞相。智耀登本国进士第，夏亡，
隐贺兰山。太宗访求河西故家子孙之贤者，众以智
耀对，召见将用之，遽辞归。皇子阔端镇西凉，儒者皆
隶役。智耀谒藩邸，请除之，皇子从其言，欲奏官之，不
就。世祖在潜邸已闻其贤，及即位，召见，拜翰林学士”，
擢西夏中兴等路提刑按察使。卒赠崇文赞治功臣、
金紫光禄大夫、司徒、柱国，追封宁国公，谥“文忠。”